སུ་བླ་མ་དང་དཀོན་མཆོག་རིན་པོ་ཆེ་རྣམ་པ་གསུམ་སྤྲིན་གཏིབས་པ་བཞིན་དུ་
བཞུགས་པ་བསྒོམ། དེ་ལ་རང་ཉིད་བརྟེན་པར་བསྒོམ་པ་རྟེན་གྱི་སྟོབས་ཡིན། དེའི་
སྤྱན་སྔར་རང་གིས་བྱས་པའི་སྡིག་པ་ལ་གནོང་ཞིང་འགྱོད་པའི་སེམས་བསྒོམ། དེ་
རྣམ་པར་སུན་འབྱིན་པའི་སྟོབས་ཡིན། ཕྱིན་ཆད་ལུས་དང་སྲོག་གི་ཕྱིར་ཡང་སྡིག་
པ་མི་བྱ་སྙམ་དུ་བསྒོམ་པ་དེ། སླར་བསྡམ་པའི་སྟོབས་ཡིན། སྡིག་པ་མི་བྱེད་པའི་
256

སྐྱབས་སེམས་བསྔོ་བ་དང་བཅས་འབྲིང་དུ་བསྟན་པ།
སྟེང་དུ་དགེ་བ་ནུས་ཚད་ཀྱིས་དང་དུ་བླང་སྙམ་དུ་བསམ་པ་དེ།
གཉེན་པོ་ཀུན་ཏུ་
སྤྱོད་པའི་སྟོབས་ཡིན། དེ་ལྟར་བསྒོམས་ལ་ངག་ཏུ་འདི་སྐད་ཅེས། ཕྱོགས་བཅུ་ན་
བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་
སུ་གསོལ། བདག་གིས་ཚེ་འཁོར་བ་ཐོག་མ་མེད་པ་ནས་འདོད་ཆགས་དང་ཞེ་སྡང་
དང་གཏི་མུག་གི་དབང་གིས་ལུས་དང་ངག་དང་ཡིད་ཀྱི་སྒོ་ནས་སྡིག་པ་མི་དགེ་བའི་
ལས་ཅི་བགྱིས་པ་དང༌། བགྱིད་དུ་སྩལ་བ་དང༌། བགྱིད་པ་ལ་རྗེས་སུ་ཡི་རང་བ་
དེ་དག་ཐམས་ཅད་སོ་སོར་བཤགས་ཤིང་ཡང་མི་བགྱིད་དོ། །ཞེས་ལན་གསུམ་བརྗོད་
དོ། །དེ་ལྟར་བཤགས་པ་བྱས་པས་སྡིག་པ་ཐམས་ཅད་འདག་པར་འགྱུར་བ་ཡིན་
ཏེ། སྡིག་པ་ཡོད་པ་དང་། དེ་བཤགས་པས་འདག་པ་ཐམས་ཅད་དེ་བཞིན་གཤེགས་
པ་ཉིད་ཀྱིས་གསུངས་པས། ཤིན་ཏུ་ལྐོག་ཏུ་གྱུར་པའི་དོན་ལ་སངས་རྒྱས་ཀྱི་ལུང་
ཚད་མ་ཡིན་པའི་ཕྱིར་རོ། །དེ་ནས་དགེ་བའི་རྩ་བ་སྤེལ་བ་ནི། འབད་པ་མེད་ཅིང་
ཡོ་བྱད་ལ་མ་ལྟོས་པར་ཐབས་ལ་མཁས་པའི་ཁྱད་པར་གྱིས་དགེ་བའི་རྩ་བ་སྤེལ་བའི་
ཕྱིར་ཐབས་རྗེས་སུ་ཡི་རང་བ་ཡིན་པས། རང་གིས་བྱས་པའི་དགེ་བའི་རྩ་བ་ཐམས་
ཅད་ལ་དགའ་བ་བསྒོམ། གཞན་གྱིས་བྱས་པའི་དགེ་བ་སངས་རྒྱས་ཀྱི་རྒྱུད་ལ་མངའ་
བས་ཟག་པ་མེད་པའི་ཡེ་ཤེས་ཀྱི་དགེ་བའི་རྩ་བ་ནས་བཟུང་སྟེ། ངན་སོང་གི་རྒྱུད་
ལ་ཡོད་པའི་བསོད་ནམས་རྒྱུ་མཐུན་གྱི་དགེ་བའི་རྩ་བའི་བར། ཕྱོགས་བཅུ་དུས་
གསུམ་དང་རྗེས་སུ་འབྲེལ་པ་ཐམས་ཅད་ལ་ཤིན་ཏུ་རྗེས་སུ་ཡི་རངས། བདག་ཀྱང་
འདི་ལྟ་བུའམ་དེ་བས་ལྷག་པ་ཅིག་གྲུབ་ན་ཅི་མ་རུང་སྙམ་དུ་བསམས་ལ། འདི་སྐད་
ཅེས། སོ་སོའི་སྐྱེ་བོ་དང་། འཕགས་པ་ཉན་ཐོས་དང་། རང་སངས་རྒྱས་དང་བྱང་
ཆུབ་སེམས་དཔའ་དང་། བླ་ན་མེད་པ་ཡང་དག་པར་རྫོགས་པའི་སངས་རྒྱས་ཀྱི་
དགེ་བའི་རྩ་བ་དེ་དག་ཐམས་ཅད་ལ་དགའ་ཞིང་རྗེས་སུ་ཡི་རང་བར་བགྱིའོ། །ཞེས་
-257

ས་སྐྱ་བཀའ་འབུམ། ༼ཡི༽》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
བརྗོད་དོ། །དེ་ལྟར་རྗེས་སུ་ཡི་རང་བ་ལས་བྱུང་བའི་དགེ་བའི་རྩ་བ་མཐའ་ཡས་པ་
ཡིན་ཏེ། སྡུད་པ་ལས། སྟོང་གསུམ་ཪི་ཪབ་སྲང་ལ་གཞལ་བས་ཚད་གཟུང་
རུང་། །རྗེས་སུ་ཡི་རང་དགེ་བ་དེ་ནི་དེ་ལྟ་མིན། །ཞེས་གསུངས་སོ། །དེ་རྣམས་
ནི་སྐྱབས་སུ་འགྲོ་བའི་སྦྱོར་བའི་ཆོ་ག་ཡིན་ནོ། །དངོས་གཞི་སྐྱབས་སུ་འགྲོ་བ་དངོས་
ལ་བདག་དང་སེམས་ཅན་ཐམས་ཅད་ཐོག་མ་མེད་པ་ནས་འཁོར་བ་དང་ངན་སོང་
གི་སྡུག་བསྔལ་གྱིས་ཡུན་རིང་དུ་གདུངས། ད་དུང་ཡང་ཐ་མ་མེད་པ་ན་ཡུན་རིང་
དུ་སྡུག་བསྔལ་མྱོང་བར་གདོན་མི་ཟ་བས། འཇིགས་པ་འདི་ལས་སྐྱོབ་པའི་ཡུལ་
དཀོན་མཆོག་རིན་པོ་ཆེ་རྣམ་པ་གསུམ་ཡིན་པས། དཀོན་མཆོག་གསུམ་ལ་དུས་ད་
ནས་བཟུང་ནས་སངས་རྒྱས་མ་ཐོབ་ཀྱི་བར་དུ་སྐྱབས་སུ་འགྲོ། དེ་ལྟར་སྐྱབས་སུ་སོང་
ནས་རང་གིས་ཀྱང་སངས་རྒྱས་ཀྱི་འབྲས་བུ་དེ་འདྲ་བ་ཐོབ་པར་བྱ་སྙམ་དུ་བསམས་
ལ། འདི་སྐད་ཅེས། ཕྱོགས་བཅུ་ལ་སོགས་པའི་རྗེས་སུ་བདག་མིང་འདི་ཞེས་བགྱི་
བ་དུས་འདི་ནས་(༡༣༢)བཟུང་ནས། ཇི་སྲིད་སྙིང་པོ་བྱང་ཆུབ་ལ་མཆིས་ཀྱི་བར་དུ་
རྐང་གཉིས་རྣམས་ཀྱི་མཆོག་སངས་རྒྱས་ལ་སྐྱབས་སུ་མཆིའོ། །འདོད་ཆགས་དང་
བྲལ་བ་རྣམས་ཀྱི་མཆོག་ཆོས་ལ་སྐྱབས་སུ་མཆིའོ། །ཚོགས་རྣམས་ཀྱི་མཆོག་འཕགས་
པ་ཕྱིར་མི་ལྡོག་པའི་བྱང་ཆུབ་སེམས་དཔའི་དགེ་འདུན་ལ་སྐྱབས་སུ་མཆིའོ།
།ཞེས་
པ་ལན་གསུམ་བརྗོད་དོ། །དེས་སྐྱབས་སུ་འགྲོ་བའི་དངོས་གཞི་ཐོབ་པ་ཡིན། དེ་
ལྟར་སྐྱབས་སུ་སོང་བ་ལ་ཕན་ཡོན་རྣམ་པ་ལྔ་འབྱུང་སྟེ། དང་པོ་ནི་སངས་རྒྱས་ཀྱི་
བསྟན་པ་ལ་ཡང་དག་པར་ཞུགས་པར་འགྱུར་བ་ཡིན་ཏེ། སྐྱབས་སུ་འགྲོ་བ་མ་བྱས་
པའི་དགེ་བ་ཇི་ལྟར་སྤྱད་ཀྱང་ཆོས་འདི་ལས་ཕྱི་རོལ་དུ་གྱུར་པའི་མུ་སྟེགས་ལ་སོགས་
པའི་ལུགས་ལས་ཁྱད་པར་དུ་མ་འཕགས་པ་ཡིན། དེ་ལྟར་སྐྱབས་སུ་སོང་བས་བསྟན་
པའི་སྒོར་ཆུད་པའང༌། སངས་རྒྱས་ལ་སྐྱབས་སུ་འགྲོ་བ་བྱས་པས་སངས་རྒྱས་ཀྱི་
258

སྐྱབས་སེམས་བསྔོ་བ་དང་བཅས་འབྲིང་དུ་བསྟན་པ།
འཁོར་དང་འབངས་སུ་འགྱུར། ཆོས་ལ་སྐྱབས་སུ་སོང་བས་ལམ་དུ་ཞུགས་པར་
འགྱུར། དགེ་འདུན་ལ་སྐྱབས་སུ་སོང་བས་དམ་པའི་གྲོགས་དང་ལྡན་པར་འགྱུར་
བས་བསྟན་པ་ལ་ཡང་དག་པར་ཞུགས་པ་ཡིན། གཉིས་པ་ལོག་པར་མོས་པའི་ལས་
ཀྱི་སྒྲིབ་པ་བསྲབས་པར་འགྱུར་བ་ཡིན། སྐྱེ་བ་འཁོར་བ་ཐོག་མ་མེད་པ་ནས་སྐྱབས་
མ་ཡིན་པ་ལ་སྐྱབས། ཡང་དག་པའི་སྐྱབས་གནས་མཆོག་སྤངས་པའི་སྒྲིབ་
པའང་། ཡང་དག་པའི་སྐྱབས་གནས་མཆོག་ལ་སྐྱབས་སུ་སོང་བས་འདག་པར་འགྱུར་
པ་ཡིན། གསུམ་པ་སྡོམ་པ་ཐམས་ཅད་ཀྱི་རྩ་བར་གྱུར་པ་ཡིན་ཏེ། སློབ་དཔོན་ཟླ་
བ་གྲགས་པས། སྐྱབས་གསུམ་བདུན་ཅུ་པ་ལས། གསུམ་ལ་སྐྱབས་འགྲོའི་དགེ་བསྙེན་
ནི། །དེ་ནི་སྡོམ་བརྒྱད་རྩ་བ་ཡིན། །(ཞེས་གསུངས་པས། ཐེག་པ་ཆེ་ཆུང་གི་སྡོམ་
པ་ཐམས་ཅད་ཀྱི་རྟེན་སྐྱབས་སུ་འགྲོ་བ་ཡིན་ལ་རྟེན་སྐྱབས་འགྲོ་མེད་ན་སྡོམ་པ་མི་
སྐྱེ་ཞིང༌། འདིར་སྐྱབས་སུ་འགྲོ་བ་ཐོབ་པས་སྡོམ་པ་ཐམས་ཅད་ཀྱི་རྟེན་གྲུབ་པ་ཡིན་
ནོ། །བཞི་པ་བསྲུང་བ་ཆེན་པོར་འགྱུར་བ་ནི། འཁོར་བ་དང་ངན་སོང་ལ་སོགས་
པ་གཏན་གྱི་འཇིགས་པ་དང་། ནད་དང་གདོན་ལ་སོགས་པ་གློ་བུར་གྱི་འཇིགས་པ་
རྣམས་ལས་བསྲུང་ཞིང་སྐྱོབ་པར་འགྱུར་བ་ཡིན་ནོ། །མགོན་པོ་བྱམས་པའི་ཞལ་
འཚེ་བ་དག་ནི་ཐམས་ཅད་དང་། །འཇིག་ཚོགས་ཐེག་པ་དམན་པ་
དང༌། །ཐབས་མ་ཡིན་དང་ངན་སོང་ལས། །བསྐྱབ་ཕྱིར་སྐྱབས་ཀྱི་དམ་པར་
གསུངས། །ཞེས་གསུངས་པ་ལྟ་བུའོ། །ཕན་ཡོན་ལྔ་པ། བསྟན་པ་ལ་དགའ་བའི་
ལྷ་རྣམས་ཀྱིས་བསྲུང་བར་འགྱུར་བ་ནི། དཔེར་ན་འཇིག་རྟེན་གྱི་རྒྱལ་པོའི་འཁོར་
ནས།
དུ་ཞུགས་ན་རྒྱལ་པོའི་འཁོར་སྔ་མ་རྣམས་ཀྱིས་བསྲུང་ཞིང་སྐྱོབ་པར་འགྱུར་བ་
ལྟར། བསྟན་པ་ལ་དགའ་བའི་ལྷ་དང་ཀླུ་དང་གནོད་སྦྱིན་ལ་སོགས་པ་རྣམས་ཀྱིས་
དུས་ཐམས་ཅད་དུ་བསྲུང་བར་འགྱུར་བ་ཡིན་ཏེ། སངས་རྒྱས་ཀྱི་སྤྱན་སྔར་བདེ་བར་
259

ས་སྐྱ་བཀའ་འབུམ། ༼ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
གཤེགས་པའི་འཁོར་རྣམས་བསྲུང་བར་ཁས་བླངས་པའི་ཕྱིར་རོ། །དེ་དག་ནི་སྐྱབས་
སུ་འགྲོ་བའི་ཕན་ཡོན་ཡིན་ནོ། །ཕན་ཡོན་དེ་དག་དང་ལྡན་པའི་སྐྱབས་སུ་འགྲོ་བ་
མཐར་ཕྱིན་པའི་དོན་དུ། སྐྱབས་འགྲོའི་བསླབ་བྱ་ནི་གཉིས་ཏེ། ཐུན་མོང་གི་བསླབ་
བྱ་དང༌། སོ་སོའི་བསླབ་བྱའོ། །དེ་ལ་ཐོག་མར་ཐུན་མོང་གི་བསླབ་བྱ་ནི། སློབ་
དཔོན་ཐོགས་མེད་ཀྱིས། ཐོས་པ་ལས་བྱུང་བའི་ས་རྣམ་པར་གཏན་ལ་དབབ་པ་ཞེས་
བྱ་བའི་བསྟན་བཅོས་ལས། སྐྱེས་བུ་(༡༣༣)དམ་པ་དང་འགྲོགས་པ། དམ་པའི་ཆོས་
མཉན་པ། ཚུལ་བཞིན་དུ་ཡིད་ལ་བྱ་བ། ཆོས་བཞིན་དུ་བསྒྲུབ་པ་ཞེས་བྱ་བ་བཞི་
གསུངས་སོ། །དེ་ལ་དང་པོ་སྐྱེས་བུ་དམ་པ་དང་འགྲོགས་པ་ནི། དགེ་བའི་བཤེས་
གཉེན་མཚན་ཉིད་དང་ལྡན་པ་བཙལ་ནས་དུས་རྒྱུན་དུ་མི་འབྲལ་ཞིང་མཉེས་པར་
བྱེད་པའོ། །ཆོས་མཉན་པ་ནི་དགེ་བའི་བཤེས་གཉེན་དེ་ལ་ལེགས་པར་གསུངས་པའི་
བཀའ་དང་བསྟན་བཅོས་རྣམས་ལེགས་པར་མཉན་པའོ། །ཚུལ་བཞིན་དུ་ཡིད་ལ་
བྱེད་པ་ནི་བག་ཡོད་པ་དང་དྲན་པ་དང་། ཤེས་བཞིན་དང་ལྡན་པ་བླང་བ་དང་
དོར་བར་བྱ་བ་ཐམས་ཅད་ཡིད་ལ་བྱེད་པ་ཡིན།
ཆོས་བཞིན་དུ་བསྒྲུབ་པ་ནི་སྤྱོད་
ལམ་ཐམས་ཅད་ཆོས་བཞིན་དུ་བྱེད་པ་ཡིན་ཏེ། ནུབ་མོར་ཉལ་བའི་ཚེའང་བླ་མ་
དང་དཀོན་མཆོག་གི་ཕྱོགས་སུ་མགོ་བསྟན་ལ་བསམ་པ་སྟོང་པ་ཉིད་ཀྱི་ངང་ལ་བློ་
བཞག་ལ་ཉལ། ནངས་པར་ལྡང་བའི་ཚེ་མ་རིག་པའི་གཉིད་ལས་སད་པར་བསམ་
ཞིང་ལྡང༌་། ཁྲུས་བྱེད་པའི་ཚེ་སྡིག་སྒྲིབ་ཀྱི་དྲི་མ་ཐམས་ཅད་བཀྲུ་བར་བསམ། ཟས་
ཟ་བའི་ཚེ། ཨོཾ་མ་ཧཱ་གུ་རུ་བཛྲ་ནཻ་ཝི་དྱེ་ཨཱཿཧཱུྃ་ཞེས་བརྗོད་ཅིང་བླ་མ་ལ་ཕུད་
འབུལ། ཨོཾ་སརྦ་བུདྡྷ་བོ་དྷི་ས་ཏྭཱ་ནཱཾ་བཛྲ་ནཻ་ཝི་དྱེ་ཨཱཿཧཱུྃ་ཞེས་བརྗོད་ནས་སངས་རྒྱས་
དང་བྱང་ཆུབ་སེམས་དཔའ་ཐམས་ཅད་ལ་འབུལ།
དེ་ནས་ཆང་བུ་གཅིག་བཅངས་
ལ་ཨོཾ་ཧ་རི་ཏེ་སྭཱ་ཧཱ། ཞེས་བརྗོད་པས་གནོད་སྦྱིན་མོ་འཕྲོག་མ་ལ་སྦྱིན། ཨོཾ་ཧ་རི་
-260-

སྐྱབས་སེམས་བསྔོ་བ་དང་བཅས་འབྲིང་དུ་བསྟན་པ།
ཏེ་བཛྲ་ཡཀྵ་ནི་སྭཱ་ཧཱ། ཞེས་བརྗོད་པས་འཕྲོག་མའི་བུ་ལྔ་བརྒྱ་ལ་སྦྱིན། ཨོཾ་ཨ་གྲ་
པིཎྜ་ཨ་སཱི་བྷྱཿསྭཱ་ཧཱ། ཞེས་བརྗོད་པས་ཕུད་ལ་དབང་བའི་འབྱུང་པོ་རྣམས་ལ་ཆང་
བུ་གཅིག་སྦྱིན། དེ་ནས་རང་གི་ལུས་བྱང་ཆུབ་བསྒྲུབ་པའི་རྟེན་ཡིན་པས་དེ་གསོ་
བའི་བསམ་པ་དང་། རང་གི་ལུས་ལ་ཡོད་པའི་སྲིན་བུ་རྣམས་གསོ་བའི་བསམ་པས་
བག་ཡོད་པས་བཟའ། དེ་ནས་ལྷག་མ་ལ་ཆང་བུ་གཅིག་བཅད་ལ། ཨོཾ་ཨུ་ཙྪིཥྚ་ཧ་
རི་བྷྱཿསྭཱ་ཧཱ། ཞེས་བརྗོད་པས་ལྷག་མ་ལ་དབང་བའི་འབྱུང་པོ་རྣམས་ལ་སྦྱིན། འགྲོ་
བའི་ཚེ་འགྲོ་ཕྱོགས་ཀྱི་སངས་རྒྱས་དང་བྱང་ཆུབ་སེམས་དཔའི་དྲུང་དུ་འགྲོ་བར་
བསམ། འདུག་པའི་ཚེ་སངས་རྒྱས་ཀྱི་ཞབས་དྲུང་དུ་སྡོད་པར་བསམ། སྨྲ་བའི་ཚེ་
ཆོས་སྨྲ་བར་བསམ། མདོར་ན་ཇི་ལྟར་སྤྱོད་པ་ཐམས་ཅད་ཆོས་དང་མཐུན་པའི་
བསམ་པས་ཟིན་ཅིང་དེ་དང་མཐུན་པར་ངག་ཏུ་བརྗོད་པར་བྱ་སྟེ། མགོན་པོ་བྱམས་
པའི་ཞལ་ནས། རྒྱལ་སྲས་སྤྱོད་ཚེ་ཇི་ལྟ་ཇི་ལྟ་བུ། །དབང་པོའི་སྤྱོད་ཡུལ་སྣ་ཚོགས་
འབྱུང་འགྱུར་བ། །དེ་ལྟ་དེ་ལྟར་རིག་ཅིང་མཐུན་ཚིག་གིས། །སེམས་ཅན་ཕན་ཕྱིར་
དེ་དག་མངོན་དུ་བྱེད། །ཅེས་གསུངས་པ་བཞིན་ནོ། །མདོར་ན་ལས་རྒྱུ་འབྲས་ལ་
འཛེམ་པས་སྤྱོད་ལམ་ཐམས་ཅད་ཁ་ན་མ་ཐོ་བའི་རྒྱུར་མི་འགྱུར་བར་བྱའོ། །དེ་དག་
ནི་ཐུན་མོང་གི་བསླབ་བྱའོ། །དེ་ནས་སོ་སོའི་བསླབ་བྱ་ནི། འཕགས་པ་མྱ་ངན་ལས་
འདས་པའི་མདོ་ཆེན་པོ་ལས། གང་ཞིག་སངས་རྒྱས་སྐྱབས་འགྲོ་བ། །དེ་ནི་ཡང་
དག་དགེ་བསྙེན་ཏེ། །ནམ་དུའང་ལྷ་ནི་གཞན་དག་ལ། །སྐྱབས་སུ་འགྲོ་བ་མ་ཡིན་
ནོ། །དམ་པའི་ཆོས་ལ་སྐྱབས་སོང་བས། །འཚེ་ཞིང་གསོད་པའི་སེམས་དང་
བྲལ། །དགེ་འདུན་ལ་ཡང་སྐྱབས་སོང་བས། །མུ་སྟེགས་ཅན་ལ་ཕྱག་མི་བྱེད། །ཅེས་
གསུངས་པ་ལྟར་སངས་རྒྱས་ལ་སྟོན་པར་འཛིན་ཅིང་སངས་རྒྱས་མ་ཡིན་པ་ལ་སྟོན་
པར་མི་འཛིན། ཆོས་ལ་སྐྱབས་སུ་སོང་བས་ཆོས་ལ་ལམ་དུ་འཛིན་ཅིང་། ཆོས་མ་
261-

ས་སྐྱ་བཀའ་འབུམ། 《ཡི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གསུམ་པ།
ཡིན་པ་ལ་ལམ་དུ་མི་འཛིན། སེམས་ཅན་ལ་འཚེ་བ་ལས་ལྡོག །དགེ་འདུན་ལ་
སྐྱབས་སུ་སོང་བས་དགེ་འདུན་ལ་ཡང་དག་པའི་གྲོགས་སུ་འཛིན་ཅིང་། གཞན་མུ་
སྟེགས་པ་ལ་གྲོགས་སུ་མི་བལྟ། སངས་རྒྱས་ཀྱི་སྐུ་གཟུགས་ཅི་འདྲ་བ་ལའང་སངས་
རྒྱས་དངོས་ཀྱི་འདུ་ཤེས་བསྐྱེད། ཆོས་ཀྱི་རྟེན་ཡིག་འབྲུ་གཅིག་ལའང་གུས་པ་
བྱེད། (༡༣༤)དགེ་འདུན་གྱི་རྟགས་སེར་མོ་ཙམ་ལའང་མི་འགོང་ཞིང་གུས་པ་
བྱེད།
བདེ་བ་དང་སྐྱིད་པ་དང་ལེགས་པ་གང་བྱུང་ཡང་དཀོན་མཆོག་གི་བཀའ་
དྲིན་དུ་ཤེས་པར་བྱའོ། །སྡུག་བསྔལ་གང་བྱུང་ཡང་རང་གི་ལས་ངན་ཡིན་པས་དེ་
སྦྱོང་བའི་ཕྱིར་དཀོན་མཆོག་གསུམ་ལ་གསོལ་བ་གདབ། དུས་རྒྱུན་དུ་མཎྜལ་དབུལ་
སྐྱབས་འགྲོ་བྱ། དེ་དག་སོ་སོའི་བསླབ་བྱའོ། །སྐྱབས་སུ་འགྲོ་བའོ། །དེ་ནས་སེམས་
བསྐྱེད་པ་ནི། དེ་ལྟར་སྐྱབས་སུ་འགྲོ་བ་བྱས་ཀྱང་བྱང་ཆུབ་ཀྱི་མཆོག་ཏུ་སེམས་བསྐྱེད་
པ་མ་བྱས་ན་སངས་རྒྱས་ཀྱི་ས་བོན་དང་མི་ལྡན་པས། ལམ་ལ་འབད་པ་བྱས་ནའང་
མངོན་པར་མཐོ་བ་འཁོར་བའི་རྒྱུའམ་ཉན་ཐོས་སམ། རང་སངས་རྒྱས་ཀྱི་རྒྱུར་འགྱུར་
གྱི། སངས་རྒྱས་ཀྱི་རྒྱུར་མི་འགྱུར། སངས་མ་རྒྱས་ན་འཁོར་བའི་འབྲས་བུ་ལྷ་མིའི་
གོ་འཕང་ཕུན་སུམ་ཚོགས་པ་ཐོབ་ཀྱང་།
འཇིག་པ་དང་ལྟུང་བའི་ཆོས་ཅན་ཡིན་
ཞིང་འཁོར་བའི་རང་བཞིན་ལས་མ་འདས། ཉན་ཐོས་དང་། རང་སངས་རྒྱས་ཀྱི་
འབྲས་བུ་ཐོབ་ཀྱང་རང་གི་ཡོན་ཏན་མི་རྫོགས། གཞན་གྱི་དོན་མི་འགྲུབ་པས། དོན་
དུ་གཉེར་བྱའི་འབྲས་བུ་མ་ཡིན། དེའི་ཕྱིར་སེམས་བསྐྱེད་པ་བླང་དགོས། དེ་ལ་
འཁོར་བ་ཐོག་མ་མེད་པ་ནས་རང་གི་དོན་འབའ་ཞིག་བསྒྲུབས།
གཞན་དོན་ཡེ་མ་
བསྒྲུབས། གལ་ཏེ་བསྒྲུབས་ནའང་རང་གི་ཉེ་དུ་ལ་སོགས་པ་ཆགས་སྡང་གི་དབང་
གིས་བསྒྲུབས། དེའི་དོན་དུ་ཆགས་སྡང་དང་འཐབ་རྩོད་ལ་སོགས་པ་སྡིག་པ་ཁོ་ནའི་
རྒྱུར་འགྱུར་བས། དེང་སང་གི་བར་དུ་འཁོར་བ་སྡུག་བསྔལ་གྱི་རྒྱ་མཚོ་ལས་མ་ཐར་
-262-

སྐྱབས་སེམས་བསྔོ་བ་དང་བཅས་འབྲིང་དུ་བསྟན་པ།
བ་ཡིན། སྔོན་གྱི་སངས་རྒྱས་དང་བྱང་ཆུབ་སེམས་དཔའ་རྣམས་རང་གི་དོན་ཡལ་
བར་དོར་ནས་གཞན་དོན་འབའ་ཞིག་ལྷུར་བླངས་པས་བདག་གཞན་གཉིས་ཀྱི་དོན་
གྲུབ་ཅིང་། ལྷ་དང་བཅས་པའི་འཇིག་རྟེན་ཐམས་ཅད་ཀྱི་སྐྱབས་སུ་གྱུར་པ་ཡིན།
དེའང་མགོན་པོ་བྱམས་པས། སྐྱེ་བོ་རྨོངས་པས་རང་གི་བདེ་དོན་གཉེར། །རྟག་ཏུ་
དེ་མ་ཐོབ་པས་སྡུག་བསྔལ་འགྱུར། །བརྟན་པ་རྟག་ཏུ་གཞན་དོན་བརྩོན་པ་
ནི། །གཉིས་ཀའི་དོན་བྱས་མྱ་ངན་འདའ་བར་འགྱུར། །ཞེས་གསུངས་པས། སྔོན་
གྱི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་རང་གི་དོན་ཡལ་བར་
དོར་ནས་བྱང་ཆུབ་ཀྱི་མཆོག་ཏུ་སེམས་བསྐྱེད་དེ། སེམས་ཅན་ཐམས་ཅད་ཀྱི་དོན་
ལ་བརྩོན་པར་མཛད་ཅིང༌། བྱང་ཆུབ་ཀྱི་ལམ་ཐམས་ཅད་ཡོངས་སུ་རྫོགས་པར་